03.04.2024

**Comunicat de presă**

**Rezultatele** **Campaniilor Naționale pentru verificarea modului în care sunt respectate prevederile legale privind:**

1. **încheierea și executarea contractelor individuale de muncă, precum și prevederile legale privind cerințele minime de securitate și sănătate în muncă de către angajatorii care desfășoară activități în domeniile „Fabricarea altor produse din minerale nemetalice" și „Comerț cu ridicata al materialului lemnos și a materialelor de construcție si echipamentelor sanitare";**
2. **încheierea și executarea contractelor individuale de muncă, de către angajatorii care desfășoară activități în domeniile „învățământ preșcolar" și „activități de îngrijire zilnică pentru copii"**

În a doua jumătate a lunii martie 2024, inspectorii de muncă din cadrul Inspectoratul Teritorial de Muncă Galați (I.T.M.) au desfășurat acțiuni de control în cadrul a două Campanii Naționale la angajatorii care desfășoară activitatea în domeniile „Fabricarea altor produse din minerale nemetalice" și „Comerț cu ridicata al materialului lemnos și a materialelor de construcție si echipamentelor sanitare", precum și în domeniile „învățământ preșcolar" și „Activități de îngrijire zilnică pentru copii".

**Obiectivele campaniilor** au fost:

* Identificarea angajatorilor care desfășoară activități în domeniile mai sus menționate;
* Eliminarea neconformităților constatate, prin dispunerea de măsuri obligatorii pentru remedierea neconformităților și aplicarea sancțiunilor contravenționale corespunzătoare;
* Creșterea gradului de conștientizare a angajatorilor și a lucrătorilor în ceea ce privește necesitatea respectării prevederilor legale în domeniile relațiilor de muncă și securității si sănătății în muncă.

*a. Campania Națională pentru verificarea modului în care sunt respectate prevederile legale privind încheierea și executarea contractelor individuale de muncă, precum și prevederile legale privind cerințele minime de securitate și sănătate în muncă de către angajatorii care desfășoară activități în domeniile „Fabricarea altor produse din minerale nemetalice" - cod CAEN 23 și „Comerț cu ridicata al materialului lemnos și a materialelor de construcție si echipamentelor sanitare" cod CAEN 4673* s-a desfășurat în perioada 18-22 martie 2024.

***Inspectorii de muncă din cadrul I.T.M. Galați*** au efectuat ***44 controale*** (25 în domeniul relațiilor de muncă și 19 în domeniul securității și sănătății în muncă) și au aplicat un număr ***de 41 sancțiuni contravenționale*** (10 în domeniul relațiilor de muncă și 31 în domeniul securității și sănătății în muncă) din care 36 avertismente (8 în domeniul relațiilor de muncă și 28 în domeniul securității și sănătății în muncă) și ***5 amenzi*** (2 în domeniul relațiilor de muncă și 3 în domeniul securității și sănătății în muncă) în valoare totală de ***33.800 lei*** (20.300 lei în domeniul relațiilor de muncă și 13.500 lei în domeniul securității și sănătății în muncă).

Deficiențe frecvent constatate:

* Primirea la muncă a unei persoane fără încheierea unui contract individual de muncă;
* Nepăstrarea la locul de muncă a copiilor contractelor individuale de muncă pentru salariații care prestau activitate în acel loc;
* Lipsa evidenței orelor de muncă prestate zilnic de către salariați și neconsemnarea orele de început și de sfârșit ale programului de lucru în documentele de evidență a muncii prestate zilnic de un salariat în folosul angajatorului controlat;
* Echipamentele de muncă nu îndeplineau toate cerințele de securitate și sănătate în muncă;
* Instrucțiuni proprii incomplete;
* Lipsă evaluare riscuri la expunerea lucrătorilor la silicea cristalină;
* lipsă notificare substanțe chimice nocive;

Pentru nerespectarea prevederilor legale și a neconformităților constatate, inspectorii de muncă au dispus ***48 măsuri*** (17 în domeniul relațiilor de muncă și 31 în domeniul securității și sănătății în muncă) pentru remedierea acestora, cu termene concrete de realizare.

*b .Campania Națională* *pentru verificarea modului în care sunt respectate prevederile legale privind încheierea și executarea contractelor individuale de muncă, de către angajatorii care desfășoară activități în domeniile „învățământ preșcolar" - cod CAEN 8510 și „Activități de îngrijire zilnică pentru copii" cod CAEN 8891* s-a desfășurat în perioada 25-29 martie 2024.

***Inspectorii de muncă din cadrul I.T.M. Galați*** au efectuat ***28 controale*** în domeniul relațiilor de muncă și au aplicat un număr ***de 2 sancțiuni contravenționale*** (2 avertismente).

Deficiențe constatate:

* Transmiterea cu întârziere a suspendării contractelor individuale de muncă;
* Transmiterea cu întârziere a elementelor contractelor individuale de muncă executate la momentul controlului;
* La încheierea contractelor individuale de muncă cu salariații societății, angajatorul nu a folosit modelul cadru al contractului individual de muncă prevăzut de OMMSS nr. 2171 / 2022.

Pentru nerespectarea prevederilor legale și a neconformităților constatate, inspectorii de muncă au dispus ***15 măsuri*** , cu termene concrete de realizare.

**Inspector Șef**

**Bogdan - Marius TRANDAFIR**

**Carmen Păunica Corodeanu**

**Compartiment Comunicare și Relații cu Publicul**